Helena Ekholm

**Helena Ekholm**, rođena 6. septembra 1984. u Sollefteåu kao **Hanna Helena Jonsson** je nekadašnja švedska biatlonka, trostruka svjetska prvakinja i pobjednica u ukupnom plasmanu Svjetskog kupa u biatlonu.

## Karijera 
### Olimpijske igre 
Helena Ekholm je nastupila na jednim Zimskim olimpijskim igrama i to na 
ZOI 2010, ali nije osvajala medalje. Najbolji rezultat u pojedinačnoj konkurenciji bilo joj je deveto mjesto u utrci masovnog starta, kada je s dva promašaja i 56.3&nbsp;s zaostatka bila sporija od pobjednice njemačka biatlonke Magdalene Neuner, koja je završila utrku s dva promašaja. Jedini plasman u ekipnim takmičenjima joj je peto mjesto na 2010. u štafeti s Elisabethom Högberg, Annom Marijom Nilsson i Annom Carinom Zidek sa zaostatkom od 1:10.9&nbsp;min u odnosu na rusku štafetu u sastavu: Svjetlana Slepcova, Ana Bogali, Olga Medvedceva i Olga Zajceva.

### Svjetska prvenstva 
Nastupila je na sedam, Svjetskih prvenstava od SP 2006. do SP 2012. Osvojila je tri zlatne, jednu srebrnu i četiri bronzane medalje. Na SP 2007. u mješovitoj štafeti s Annom Carinom Zidek, Björnom Ferryjem i Carlom Johanom Bergmanom osvojila je prvu zlatnu medalju. Na SP 2009. osvojila je tri medalje: zlatnu u utrci potjere, kada je s dva promašaja i prednošću od 18.3&nbsp;s bila brža od drugoplasirane Kati Wilhelm; četiri dana kasnije u mješovitoj štafeti s Annom Carinom Zidek, Davidom Ekholmom i Carlom Johanom Bergmanom, osvojila je srebrnu medalju s 6.2&nbsp;s zaostatka u odnosu na pobjedničku francusku štafetu u sastavu: Marie-Laure Brunet, Sylvie Becaert, Vincent Defrasne i Simon Fourcade. Treću bronzanu osvojila je na SP 2010. u mješovitoj štafeti s Annom Carinom Zidek, Björnom Ferryjem i Carlom Johanom Bergmanom sa zaostatkom od 1:30.8&nbsp;min u odnosu na pobjedničku njemačku štafetu u sastavu: Simone Hauswald, Magdalena Neuner, Simon Schempp i Arnd Peiffer. Treću zlatnu osvojila je na SP 2011. u utrci na 15&nbsp;km, kada je bez promašaja i prednošću od 2:15.8&nbsp;min bila brža od drugoplasirane Tine Bachmann. Na istom prvenstvu osvojila je treću bronzanu u u utrci potjere, kada je bez promašaja i zaostatkom od 1:43.6&nbsp;min bila sporija od pobjednice Kaise Mäkäräinen. Na SP 2012. u utrci na 15&nbsp;km, osvojila je četvrtu bronzanu medalju, kada je s jednim promašajem i zaostatkom od 1:11.1&nbsp;min bila sporija od pobjednice Tore Berger.

### Svjetski kup 
Prvi nastup u Svjetskom kupu bio joj je u sezoni 2005/06. 29. novembra 2005. u švedskom Östersundu u utrci štafete s Annom Marijom Nilsson, Anna Carin Zidek i Johannom Holma osvojila je 15-o mjesto. U pojedinačnim utrkama pobijedila je 13 puta, a u štafeti dva puta. 

## Privatni život 
Helena Ekholm je od 17. jula 2010. udata za švedskog biatlonca Davida Ekholma, te s njim ima kćerku rođenu u junu 2013  Njena mlađa sestra Jenny Jonsson i mlađa braća Malin Jonsson i  Mattias Jonsson su švedski biatlonci.

## Napomene 
## Reference
## Vanjski linkovi
* 

Kategorija:Rođeni 1984.
Kategorija:Biografije, Sollefteå
Kategorija:Švedski biatlonci
Kategorija:Švedski olimpijci u biatlonu
Kategorija:Biatlonci na Zimskim olimpijskim igrama 2010.
Kategorija:Svjetski prvaci u biatlonu
Kategorija:Osvajači medalja na Svjetskim prvenstvima u biatlonu
Kategorija:Živi ljudi